Νίκο ΜακΜπρέιν

Ο Νίκο ΜακΜπρέιν (αγγλ. Michael Henry McBrain, 5 Ιουνίου 1952) είναι Άγγλος μουσικός, γνωστός ως ντράμερ του χέβι μέταλ συγκροτήματος Iron Maiden, στους οποίους ήταν μέλος από το 1982 μέχρι το 2024. Στις 7 Δεκεμβρίου του 2024 ανακοίνωσε την αποχώρησή του από το συγκρότημα, δίνοντας την τελευταία του συναυλία στο Σάο Πάολο της Βραζιλίας την ίδια μέρα.

Βιογραφία
Ο Μακ Μπρέιν γεννήθηκε στο Λονδίνο τον Ιούνιο του 1952 και πήρε το παρατσούκλι "Nicky" λόγω του αγαπημένου του αρκούδου, Nicholas the Bear. Η πρώτη του επαφή με τη μουσική ήλθε μέσω του πατέρα του, ο οποίος ήταν οπαδός της τζαζ μουσικής. Σε ηλικία δώδεκα ετών, του αγόρασαν το πρώτο του σετ τυμπάνων και κατά τα εφηβικά του χρόνια έπαιξε με αρκετά συγκροτήματα σε τοπικές παμπ. Οι μουσικές του επιρροές προερχόταν από τους The Shadows, The Animals, Beatles και τους Rolling Stones.

Το πρώτο συγκρότημα στο οποίο έπαιξε επαγγελματικά ήταν οι 18th Fairfield Walk, ενώ στη συνέχεια έγινε μέλος των Wells Street Blues Band. Το 1975, εντάχθηκε στους Streetwalkers με τον τραγουδιστή Ρότζερ Τσάπμαν και τον κιθαρίστα Τσάρλι Γουίτνι, κυκλοφορώντας τα άλμπουμ Downtown Flyers το 1975 και το Red Card την επόμενη χρονιά.

Στη συνέχεια, συνεργάστηκε με τους Pat Travers Band παίζοντας στους δίσκους Makin' Magic και Putting It Straight πριν γίνει μέλος του γαλλικού πανκ συγκροτήματος Trust. Μαζί τους ηχογράφησε το άλμπουμ Marche ou Crève το 1981 και την επόμενη χρονιά του ζητήθηκε να αντικαταστήσει τον Κλάιβ Μπαρ στους Iron Maiden.

Η πρώτη του ηχογράφηση με το διάσημο συγκρότημα ήταν το άλμπουμ Piece of Mind, συνεχίζοντας με περιοδεία σε όλο τον κόσμο. Ο Μακ Μπρέιν παρέμεινε στο συγκρότημα για όλη την υπόλοιπη καριέρα του, κυκλοφορώντας μία σειρά χρυσών και πλατινένιων δίσκων, από τους οποίους τρεις ανέβηκαν στο #1 των βρετανικών τσαρτ και πάνω από δέκα στο Top-10. Αποτέλεσε μέρος της σταθερής τριάδας μελών του συγκροτήματος μαζί με τον Στιβ Χάρις και τον Ντέιβ Μάρεϊ και παρ' όλη την πτώση της δημοτικότητας του συγκροτήματος στα μέσα της δεκαετίας του '90, έφθασαν να θεωρούνται ένα από τα σπουδαιότερα ονόματα του είδους. Η μοναδική του συνεισφορά στο συνθετικό κομμάτι των Iron Maiden ήταν για το τραγούδι New Frontier.

Το στυλ του ντράμερ αποτέλεσε σημαντικό στοιχείο στον ήχο του συγκροτήματος, με την ικανότητα του να παίζει πολύ γρήγορα το πετάλι του μπάσου τυμπάνου και την μεγάλη του αντοχή να αποτελούν σημαντικά χαρακτηριστικά του, ενώ αρνείται πεισματικά να χρησιμοποιήσει δεύτερο μπάσο τύμπανο με εξαίρεση το τραγούδι Face in the Sand από το άλμπουμ Dance of Death. Θεωρείται σπουδαίος για την επιδεξιότητα του δεξιού του ποδιού το οποίο είναι ταχύτατο και ακριβές, αλλά σε συνδυασμό με το μπάσο του Στιβ Χάρις καθοδήγησε τους Iron Maiden με ένα όχι ιδιαίτερα συνηθισμένο ρυθμικό τομέα μεταξύ των άλλων συγκροτημάτων του χέβι μέταλ. Ιδιαίτερη δεξιοτεχνία του Μακ Μπρέιν ακούγεται στα τραγούδια Where Eagles Dare, Powerslave, Sea of Madness, The Wicker Man, Alexander the Great, The Longest Day και Sign of the Cross.

Το 1991, κυκλοφόρησε το εκπαιδευτικό βίντεο Rhythms of the Beast επιδεικνύοντας την τεχνική του. Επίσης, το 2010 συνεργάστηκε με τον τραγουδιστή των Deep Purple, Ίαν Γκίλαν, τον κιθαρίστα των Black Sabbath, Τόνι Αϊόμι και άλλες σπουδαίες προσωπικότητες της σκληρής μουσικής για το πρότζεκτ WhoCares, με σκοπό την συγκέντρωση χρημάτων για την αναστύλωση ενός σχολείου στην Αρμενία το οποίο είχε γκρεμιστεί από σεισμό, το 1988.

Κατατάξεις
Rolling Stone 100 Greatest Drummers of All Time: #38
 Digital Dream Door 100 Greatest Metal Drummers: #6
 Music Radar 50 Greatest Drummers of All Time: #18
 Total Drum Sets The 100 Best Rock Drummers Ever!: #28

Δισκογραφία
με τους Iron Maiden
 Piece of Mind (1983)
 Powerslave (1984)
 Live After Death (1985)
 Somewhere In Time (1986)
 Seventh Son of a Seventh Son (1988)
 No Prayer for the Dying (1990)
 Fear of the Dark (1992)
 A Real Live One (1993)
 A Real Dead One (1993)
 Live at Donington (1993)
 The X Factor (1995)
 Virtual XI (1998)
 Brave New World (2000)
 Rock in Rio (2002)
 Dance of Death (2003)
 Death on the Road (2005)
 A Matter of Life and Death (2006)
 Flight 666 (2009)
 The Final Frontier (2010)
 En Vivo! (2012)
 Maiden England '88 (2013)
 The Book of Souls (2015)Άλλες κυκλοφορίες
 Streetwalkers - Downtown Flyers (1975)
 Streetwalkers - Red Card (1976)
 Pat Travers - Makin' Magic (1977)
 Pat Travers - Putting It Straight (1977)
 Stretch - Forget The Past (1978)
 Trust - Marche ou Crève (1981)
 WhoCares - Ian Gillan & Tony Iommi: WhoCares (2011)

Παραπομπές

Εξωτερικοί σύνδεσμοι

 Νίκο ΜακΜπρέιν στο AllMusic

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Ντράμερς
Κατηγορία:Μέλη των Iron Maiden